Η **αντιεκκοσμίκευση** είναι ένας κοινωνιολογικός όρος που περιγράφει την εξάπλωση ή την ανάπτυξη της θρησκείας, συνήθως μετά από μια περίοδο προηγούμενης εκκοσμίκευσης. Η θεωρία της αντιεκκοσμίκευσης είναι αντίθετη της παλαιότερης θεωρίας που είναι γνωστή ως «Άποψη της Εκκοσμίκευσης», που αναφερόταν στη βαθμιαία υποχώρηση της θρησκείας μέχρι του σημείου της εξαφάνισης. Τις τελευταίες δεκαετίες, οι μελετητές κατέδειξαν τη συνέχιση του εκκλησιασμού στις δυτικές χώρες, την άνοδο του θρησκευτικού φονταμενταλισμού και την επικράτηση των θρησκευτικών συγκρούσεων ως απόδειξη της συνεχιζόμενης σημασίας της θρησκείας στον σύγχρονο κόσμο.  Ο αρχικός υποστηρικτής της Άποψης της Εκκοσμίκευσης Πίτερ Λ. Μπέργκερ, υποστήριξε μετέπειτα τη νεότερη θεωρία, δηλώνοντας ότι ο «κόσμος σήμερα... είναι μανιωδέστερα θρησκευτικός παρά ποτέ».

Ιστορικό
--------

Πολλοί μελετητές του 19ου αιώνα είχαν την άποψη ότι ο κόσμος διέρχεται μια διαδικασία εκκοσμίκευσης. Άτομα όπως ο Εμίλ Ντιρκέμ, ο Μαξ Βέμπερ , ο Καρλ Μαρξ και ο Σίγκμουντ Φρόυντ πίστευαν ότι η τάση αυτή θα συνεχιστεί έως ότου η θρησκεία γίνει ουσιαστικά ασήμαντη στη δημόσια σφαίρα.  Τουλάχιστον θεωρήθηκε ότι η θρησκεία θα γίνει "ιδιωτικοποιημένη".  Η άποψη περί εκκοσμίκευσης υπογραμμίστηκε από τον ορθολογισμό, ένα επιχείρημα που γεννήθηκε από την εποχή του Διαφωτισμού.

Έννοια του όρου
---------------

Ο Μπέργκερ που εισήγαγε τον όρο, εξήγησε ότι η αρχική χρήση του απλά αναφερόταν στη "συνεχιζόμενη ισχυρή παρουσία της θρησκείας στον σύγχρονο κόσμο"." Μετέπειτα ο Karpov εξήγησε ότι ο όρος αναφέρεται σε ένα φαινόμενο που είναι αντίθετο με την εκκοσμίκευση και με μια προηγηθείσα περίοδο εκκοσμίκευσης. Ανέφερει ότι η αντιεκκοσμίκευση μπορεί να οριστεί σαν "την ανάπτυξη της επιρροής της θρησκείας στην κοινωνία", αλλά μόνο αν αναπτύσσεται ως απάντηση σε προηγηθείσες τάσεις εκκοσμίκευσης. Επομένως, ο ορισμός του Karpov ουσιαστικά περιορίζεται στις περιπτώσεις όπου η θρησκεία ενεργά επανέρχεται και όχι σε μια απλή κατάσταση συνέχειας.

Παραδείγματα
------------

### Ο εκκλησιασμός στην Αμερική

Οι Finke και Stark διαπιστώνουν ότι ο εκκλησιασμός στην Αμερική από το 1776 έως το 2000 αυξήθηκε από το 17% στο 62% του πληθυσμού. Υποστηρίζουν ότι η θρησκευτικότητα στον 20ό και 21ο αιώνα απλά φαίνεται να υποχωρεί σε σημαντικότητα επειδή οι παραδοσιακοί τρόπου θρησκευτικής λατρείας αντικαθίστανται από ένα νέο κύμα θρησκευτικότητας.
 Επίσης, υποστηρίζουν ότι οι άνθρωποι στον σύγχρονο κόσμο απομακρύνονται από παραδοσιακά και κατεστημένα δόγματα όπως ο Καθολικισμός και συμμετέχουν σε θρησκευτικές υποθέσεις με μια πιο προσωπική έννοια. Για παράδειγμα, οι Finke και Stark υποστηρίζουν ότι η αποικιακή περίοδος στην Αμερική δεν ήταν τόσο θρησκευόμενη όσο πιστευόταν, χρησιμοποιώντας τον εκκλησιασμό ως δείκτη. Αντίθετα, πιστεύουν ότι η παγκοσμιοποίηση και ο θρησκευτικός πλουραλισμός είναι υπεύθυνοι για μια μεγαλύτερη εμπλοκή της εκκλησίας στην κοινωνία, σε σύγκριση με τις μονολιθικές, παραδοσιακές ιστορίες των κυρίαρχων εκκλησιών.

Παραπομπές
----------

1. 1 2  Berger, Peter (1999). *The desecularization of the world : resurgent religion and world politics*. Washington, D.C.: Ethics and Public Policy Center. σελ. 2. ISBN 978-0802846914.
2. ↑  Aldridge, Alan. *Religion in the contemporary world : a sociological introduction* (3η έκδοση). Cambridge, UK. σελίδες Chapter 4. ISBN 9780745653464.
3. ↑  Mills, Charles Wright (2000). *The sociological imagination*. Oxford [England]: Oxford University Press. σελ. 33. ISBN 9780199761128.
4. ↑  L. Berger, Peter (2011). *Sacred Canopy : Elements of a Sociological Theory of Religion*. Open Road Media. ISBN 978-1306601580.
5. 1 2  «Desecularization - The American Interest» (στα αγγλικά). *The American Interest*. 2015-05-13. Αρχειοθετήθηκε από το πρωτότυπο στις 2018-10-22.. Ανακτήθηκε στις 2018-10-15.
6. ↑  Karpov, Vyacheslav. «Desecularization: A Conceptual Framework». *Journal of Church and State* **52**: 237.
7. ↑  Karpov, V. (2010-03-01). «Desecularization: A Conceptual Framework» (στα αγγλικά). *Journal of Church and State* **52** (2): 232–270, 232. doi:10.1093/jcs/csq058. ISSN 0021-969X. .
8. 1 2 3  Finke, Roger· Stark, Rodney (2005). *The Churching of America*. New Brunswick: Rutgers University Press. σελίδες 79–80.
9. ↑  Beck, Ulrich (2000). *What is Globalization?*. Malden: Polity Press. σελίδες 64–65.